Dogepalasset
Store norske leksikon,Kunst og estetikk,Arkitektur og landskap,Kirker, slott og gårder,Slott og palasser
Dogepalasset er et palass i Italia, Venezia, ved Canal di San Marco. Det var til 1797 bolig og kontorer for dogene. Fra 1923 har Dogepalasset vært museum.
Bygningen, som er et trefløyet anlegg i veneziansk gotikk, omkring en borggård der den fjerde siden mot nordvest dannes av Markuskirken, rommet også møtesaler for styresmaktene, rettssaler og et fengsel (Blykamrene); den ble påbegynt omkring 1340 og fullført i begynnelsen av 1600-tallet.Dogepalasset har overdådige interiører, med blant annet tak- og veggmalerier av Tintoretto og Veronese. Fra palassets østfløy fører den overbygde Sukkenes bro (Ponte dei Sospiri) over til et senere oppført fengsel. Les mer i Store norske leksikon Markuskirken Venezia arkitektur i Italia